PRIMARIA ORAȘ DETA                                                                 Anexa la HCL 

                                                                                                           nr.____/26.01.2021
S T U D I U  D E  O P O R T U N I T A T E

                  pentru concesionarea, prin licitaţie publică, a terenurilor din Deta

situate  în Zona  Termal, în vederea construirii de locuințe individuale conform PUZ aprobat 

Cap. I. OBIECTUL CONCESIUNII 
1.1.Obiectul licitaţiei îl constituie concesionarea terenurilor din Zona Termal, în vederea construirii de locuinţe individuale conform PUZ aprobat.

1.2. Terenurile supuse concesionării pe durata existentei construcţiilor, este situat în partea de vest a oraşului Deta între ŞTRANDUL TERMAL şi locuinţele existente în intravilanul oraşului, fiind liber de construcţii.Terenul a fost parcelat în loturi cu suprafeţe cuprinse între 350-750 mp.Terenul supus concesionării cuprinde un număr de  parcele conform plan anexat, având o suprafaţă totală de  mp - proprietate privată a Orașului Deta.
        Folosinţa actuală a terenului este curţi construcţii iar prin studiul pedologic s-a estimat în cea mai mare parte categoria a III-a de calitate. 

1.3. Pe amplasamentele oferite spre concesionare, beneficiarii vor construi locuințe individuale conform unor soluţii urbanistice propuse prin P.U.Z. ( plan urbanistic zonal ) locuinţe de tip casă familială în regim de înălţime P+M, P+1 etaje, şi un regim de aliniere retras faţă de aliniamentul stradal.Se va urmări ca gradul de ocupare a terenurilor (P.O.T) respectiv coeficienţii de utilizare a terenurilor (C.U.T.) rezultaţi în urma construirii să se încadreze în normele legale.Fiecare locuinţă va avea asigurat cel puţin un loc de staţionare în interiorul lotului(sau garaj).
1.4. Terenul are acces la reţelele edilitare electrice, de apă, canal, gaz .

1.5. Pe terenul concesionat, concesionarul ar urma să realizeze locuințe individuale, pe care ar urma să le exploateze pe riscul şi pe răspunderea sa, în schimbul redevenţei propuse la Cap. IV. 
1.6. Realizarea locuințelor ar urma a se realiza în conformitate cu prevederile Planului Urbanistic Zonal aprobat  în  2006 și cuprins în PUG oraș Deta aprobat prin HCL nr. 50 din 21.07.2011 , respectiv în conformitate cu prevederile Autorizaţiei de construire emisă, pe cheltuiala concesionarului. 
Cap. II. MOTIVAŢIA CONCESIONĂRI
 2.1. Motivaţia pt. componenta legislativă: - prevederile art. 129, alin. 2, lit. „c” din Ordonanţa de urgență Nr. 57/2019 privind Codul Administrativ, potrivit cărora Consiliul local hotărăşte ca bunurile ce aparţin domeniului public sau privat de interes local, să fie date în administrarea regiilor autonome şi instituţiilor publice, să fie concesionate ori să fie închiriate; - prevederile art. 13, pct.1 din Legea nr. 50/1991R privind autorizarea executării construcţiilor şi unele măsuri pentru realizarea locuinţelor, republicată şi actualizată, potrivit cărora: „terenurile aparţinand domeniului privat al...unitaţilor administrativteritoriale, destinate construirii...se pot concesiona...prin licitaţie publică...in condiţiile respectării documentaţiilor de urbanism și de amenajarea teritoriului aprobate potrivit legii...” - prevederile H.C.L. Deta nr. 50/2011 prin care a fost aprobat P.U.G.;

2.2. Motivele de ordin economic, financiar: 
 - diversificarea ofertei de locuinţe individuale în orașul Deta, accesibile mai multor categorii de beneficiari: tineri  aflaţi la începutul carierei, persoane care caută aproapierea de locul de muncă, care caută confort şi calitate;
 - beneficii pentru:
 - administraţia locală prin plata taxelor şi impozitelor aferente, - furnizorii de utilităţi prin extinderea reţelelor şi mărirea numărului de consumatori;
- concesionarul va acoperi în întregime costurile ridicate de întreţinerea şi exploatarea construcţiei executate şi a terenului concesionat; 

- concesionarul va achita autorităţii concedente, în contravaloarea terenului concesionat, o redevenţă stabilită prin hotărâre a Consiliului local;

 - concesionarea trece întreaga responsabilitate pentru modul de gestionare a terenului concesionat, în sarcina concesionarului (inclusiv cele de mediu).

2.3. Motivele de ordin social: Beneficiile aduse direct şi indirect:
 - asigurarea unor condiţii de locuit generoase cu spaţii largi, aerisite, având toate dotările necesare la standarde înalte;
 - asigurarea unei concurenţe benefice pe piaţa imobiliară aferentă acestei categorii de locuinţe; - dezvoltarea zonei în prezent în construcție; 
- introducerea zonei în circuitul social şi economic al oraşului asigurând o legătură directă între mai multe zone rezidenţiale şi centrul orașului.

2.4.Motivaţia pentru componenta de mediu: 

Concesionarul va avea obligaţia, prin contractul de concesiune, să respecte toată legislaţia în vigoare pe probleme de mediu. Contractul de concesiune transferă responsabilitatea viitorului concesionar cu privire la respectarea clauzelor de protecţia mediului, printre care unele dintre cele mai importante sunt:
 - luarea tuturor măsurilor necesare pentru diminuarea şi evitarea poluării solului şi a apei subterane, cu efecte asupra sănătăţii populaţiei;
 - gestionarea eficientă a deşeurilor şi menţinerea cu stricteţe a condiţiilor de igienă cerute de reglementările legale în vigoare
Cap. III. PROCEDURA ATRIBUIRII CONTRACTULUI DE CONCESIUNE 
3.1. Procedura utilizată pentru atribuirea contractului de concesiune și justificarea alegerii procedurii: concesiune prin licitatie publica conform art. 312 din O.U.G 57/2019 privind codul administrativ

3.2. Pentru concesionarea terenului se vor parcurge etapele prevazute de Legea nr. 50/ 1991 privind autorizarea executării lucrărilor de construcţii, republicată şi actualizată, şi a Normelor metodologice de aplicare.
 Cap. IV. ELEMENTE DE PREŢ
 4.1. PREŢUL DE PORNIRE LA LICITAREA CONCESIONĂRII  UNEI PARCELE DE TEREN IN ZONA TERMAL CONFORM H.C.L. nr. 71/20.12.2016 ESTE:                                4,43 lei/mp./an.

Cap. V. DURATA CONCESIUNII 
5.1. Terenul supus licitaţiei publice se concesionează pe o durata existenței construcției.
Cap. VI. TERMENUL PREVIZIBIL PENTRU REALIZAREA PROCEDURII DE  CONCESINARE: 3 luni 
5.2.Avizul Administrației Naționale a Rezervelor de stat și Probleme Speciale.
                                                                                              SERVICIUL URBANISM,
